
Tagasiostuõiguse kasutamine

(kinnistu Rahu 40А, Narva)

1. Asjaolud ja menetluse käik

OÜ ŠVESTEN (registrikood 10692602, asukoht Rahu 40, Narva) omandas Narva linnalt 11.07.2005 kinnistu tagasiostuõigusega müügilepingu ja asjaõiguslepingu (Jõhvi notari Tatjana Boitsova notariaalregistri nr 5718) (edaspidi ka Leping) alusel hinnaga 71 000 krooni kinnistu asukohaga Rahu 40А, Narvas, katastritunnusega 51104:001:0064, pindalaga 307 m2, sihtotstarbega – 100%  ärimaa, millele planeeriti ehitada kauplus.

Müügilepingu punkti 5.3. kohaselt kohustus OÜ ŠVESTEN investeerima omandatud varasse vähemalt 1 000 000 krooni, sh:

· 150 000 krooni - lepingu esimese kehtivusaasta jooksul, s.o kuni  11.07.2006;

· 250 000 krooni – lepingu teise kehtivusaasta jooksul, s.o kuni  11.07.2007;

· 600 000 krooni – lepingu kolmanda kehtivusaasta jooksul, s.o kuni  11.07.2008.

OÜ ŠVESTEN investeeringute aruande alusel arvestati esimese aasta investeeringuteks 109 322 krooni, investeerimata jäi  40 678 krooni.
OÜ ŠVESTEN pöördus 05.10.2006 ja 06.10.2006 Narva Linnavalituse poole taotlustega pikendada esimesel aastal täitmata jäänud investeerimiskohustuse summas 40 678 krooni täitmise tähtaega kuni 11.07.2007. a ja mitte rakendada tema suhtes samas punktis ettenähtud trahvisanktsioone. Narva Linnavalitsuse 01.11.2006 korraldusega nr 1380-k pikendati osaühingule ŠVESTEN esimesel aastal täitmata investeerimiskohustuse summas 40 678 krooni täitmise tähtaega kuni 11.07.2007. Sellekohane notariaalne kokkulepe sõlmiti 20.11.2006 (Narva notari Tatjana Boitsova notariaalregistri nr 11339) (edaspidi ka Kokkulepe).

Seega pidi OÜ ŠVESTEN investeerima tähtajaks 11.07.2007 kokku 290 678 krooni. 2007. a pöördus OÜ ŠVESTEN taas Narva Linnavalitsuse poole taotlusega pikendada investeerimiskohustuse summas 290 678 krooni täitmise tähtaega alates 11.07.2007 kuni 10.07.2008.
Alates 03.04.2008 vahetus OÜ ŠVESTEN omanik. Uueks omanikuks sai Aleksandr Šustov, kes nüüd  omakorda pöördus 10.04.2008 Narva Linnavalitsuse poole taotlusega mitte rakendada OÜ ŠVESTEN suhtes trahvi ja pikendada Lepingu punktis 5.3 ja 20.11.2006 Kokkuleppes ettenähtud investeerimiskohustuse täitmise tähtaegu järgmiselt:

· 290 678 krooni   -   kuni 11.07.2010; 

· 600 000 krooni   -   kuni 11.07.2011.

Narva Linnavalitsuse 30.04.2008 korraldusega nr 562-k pikendati OÜ-le ŠVESTEN Narvas aadressil Rahu 40a asuvasse kinnistusse investeerimise tähtaegu järgmiselt:

· kuni 11.07.2010
-
290 678 krooni;

· kuni 11.07.2011
-
600 000 krooni.

Sellekohane notariaalne lepingu muutmise leping sõlmiti 14.05.2008 (Narva notari Tatjana Boitsova notariaalregistri nr 5461). 

OÜ ŠVESTEN pöördus 09.07.2010 uuesti Narva Linnavalitsuse poole taotlusega, milles palus mitte rakendada tema suhtes trahvi ja pikendada investeerimiskohustuse täitmise tähtaegu alljärgnevalt:


kuni 11.07.2013


200 000 krooni



kuni 11.07.2014


200 000 krooni



kuni 11.07.2015


277 678 krooni

OÜ ŠVESTEN taotlust arutati Narva Linnavalitsuse linnavarakomisjoni koosolekul 08.09.2010 (protokoll nr 9) ja otsustati:

1. Seoses sellega, et Narva linn on korduvalt pikendanud 11.07.2005 kinnistu tagasiostuõigusega müügilepingu ja asjaõiguslepingu (Jõhvi notari Tatjana Boitsova notariaalregistri nr 5718) punktis 5.3 ettenähtud investeerimiskohustuse tähtaegu, pidada OÜ ŠVESTEN 09.07.2010 taotlust põhjendamatuks.

2. Vastavalt linnavara võõrandamise korra punktile 77 rakendada OÜ Švesten suhtes 11.07.2005 Lepingu punktis 5.3 ettenähtud trahvi 10% ulatuses tähtajaks tegemata investeeringute summalt, s.o tähtajaks 11.07.2010 tegemata investeeringutelt kogusummas 290 678 krooni trahvi 29 067,89 krooni. Trahvi tasumine ei vabasta ostjat investeerimiskohustuse täitmisest. 
3. Määrata trahvi tasumise tähtajaks 30.10.2010.

4. Trahvi määratud tähtajaks mittetasumisel tulla küsimuse juurde tagasi ning kaaluda 11.07.2005 Lepingu punktis 4 sätestatud tagasiostuõiguse kasutamist.
5. Pärast OÜ ŠVESTEN poolt trahvi tasumist määrata investeerimiskohustuse summas 890 678 krooni täitmise uueks tähtajaks 11.07.2011. 

OÜ ŠVESTEN pöördus 28.10.2011 Narva Linnavalitsuses poole avaldusega, milles palus kasutada 11.07.2005 Lepingus sätestatud kinnistu tagasiostuõigust.

Küsimus oli taas arutusel Narva Linnavalitsuse linnavarakomisjoni koosolekul 10.11.2010 (protokoll nr 11), kus otsustati: 
1. Analüüsida linna poolt Rahu 40a kinnistu tagasiostuõiguse kasutamise otstarbekust. 
2. Küsida OÜ-lt ŠVESTEN tehtud kulutusi tõendavaid dokumente (v. a Linnavara- ja Majandusameti spetsialisti poolt varem arvestatud investeeringute kohta).

3. Seejärel esitada küsimus linnavarakomisjonile lõpliku otsuse vastuvõtmiseks.
OÜ ŠVESTEN kulusid tõendavaid dokumente ei esitanud. Küll aga saabus Narva Linnavalitsusele 18.01.2011 OÜ-lt ŠVESTEN järjekordne taotlus, milles firma teatab, et on kulutanud kaupluse ehitamiseks palju jõudu ja vahendeid. Valmis on kaupluse hoone ja sisseseade projekt ning saadud ehitusluba. A. Šustovi sõnul pole mõtet koostada igal aastal investeeringute kava väikestele mahtudele, mis tähendaks pikaajalist ehitust. Ainus tee on leida finantsvahendid ning välja ehitada kauplus maksimaalselt poole aastaga. Sel juhul täidetakse investeerimiskohustus mitmekordselt ning luuakse vähemalt 5 töökohta. Millal aga majandusolukord võimaldab leida finantsvahendeid (enda või investorite omasid), pole teada.  

Seega näeb OÜ ŠVESTEN kujunenud olukorra lahendamiseks kahte võimalust:

1. Linn realiseerib Rahu 40a kinnistu tagasiostuõiguse, seejuures jäävad firmale realiseerimata äriprojekt ja sellega seotud kahjud. 

2. Linn vabastab OÜ ŠVESTEN investeerimiskohustusest, mis lihtsustab oluliselt läbirääkimiste pidamist pangalaenu saamiseks. 

OÜ ŠVESTEN kavatseb siiski jätkata oma äriprojekti elluviimist, kuna selleks on kulutatud juba ca 15% vajaminevatest vahenditest.

Küsimust arutati linnavarakomisjoni komisjonil 19.01.2011 (protokoll nr 1), kus otsustati:

1. Linnavara- ja Majandusametil küsida korduvalt OÜ-lt ŠVESTEN tehtud kulutusi tõendavaid  dokumente tähtajaks 07.02.2011. 

2. Juhul, kui hüvituse arvutamiseks vajalikke dokumente ei esitata, kasutada tagasiostuõigust müügihinnaga 71 000 krooni.

3. Punktis 2 nimetatud juhul esitada tagasiostuõiguse kasutamise küsimus Narva Linnavalitsuse istungile protokollilise otsuse vastuvõtmiseks.
03.03.2011 esitas OÜ ŠVESTEN Linnavara- ja Majandusametile järjekordse taotluse, milles palub veelkord kaaluda võimalust tema vabastamiseks investeerimiskohustuse täitmisest Rahu 40c kinnistu osas, kuna maa-ala hoonestamisel täidetakse investeeringud mitmekordselt ja luuakse uued töökohad. Keeldumise korral võib linn realiseerida Rahu 40a maa-ala ostueesõiguse, kuid hakkab kandma täiendavaid kulusid kinnisasja korrashoidmiseks ning hooldamiseks.

Narva Linnavalitsuse linnavarakomisjoni koosolekul võeti 09.03.2011 vastu otsus:
1. Seoses sellega, et linn on 11.07.2005 kinnistu tagasiostuõigusega müügilepingu ja asjaõiguslepingu (Jõhvi notari Tatjana Boitsova notariaalregistri nr 5718) punkti 5.3 sätestatud investeerimiskohustuse tähtaegu korduvalt pikendanud, pidada OÜ ŠVESTEN 18.01.2011 ja 03.03.2011 taotlusi põhjendamatuteks.

2. Soovitada kasutada Narvas Rahu 40a asuva kinnistu tagasiostuõigust müügihinnaga 71 000 krooni ehk 4 537,73 eurot. 
3. Linnavara- ja Majandusametil esitada tagasiostuõiguse kasutamise küsimus Narva linnavalitsuse istungile protokollilise otsuse vastuvõtmiseks.
2. Õiguslikud alused

Vastavalt 11.07.2005 kinnistu tagasiostuõigusega müügilepingu ja asjaõiguslepingu (Jõhvi notari Tatjana Boitsova notariaalregistri nr 5718) (edaspidi ka Leping) punktile 4.1 võib müüja (Narva linn) teostada tagasiostuõigust ainult ostja poolt enda peale Lepingu punktiga 5 võetud erikohustuste mittetäitmisel või mittenõuetekohasel täitmisel. Lepingu punktis 5 on muu hulgas sätestatud ostja investeerimiskohustus, mida ostja ei ole nõuetekohaselt täitnud. Lepingu punkti 4.2 kohaselt on tagasiostuhinnaks hind, mille eest Lepingu ese müüdi ning vastavalt Lepingu punktile 3.1 müüs Narva linn Lepingu eseme ostjale hinnaga 71 000 krooni (ehk 4 537,73 eurot).

Narva linna tagasiostuõiguse kasutamine on sätestatud ka Narva Linnavolikogu 09.06.2005 määruses             nr 18/56 “Linnavara võõrandamise kord” (edaspidi Kord), mille punkti 6 kohaselt linna ees müügilepinguga võetud kohustuste mittetäitmisel või mittenõuetekohasel täitmisel ostja poolt võib linn kasutada tagasiostuõigust. Tagasiostuõiguse kasutamise otsustab igakordselt linnavolikogu ning tagasiostuõigus teostatakse vastavalt võlaõigusseaduse (VÕS) sätetele.     

VÕS § 239 kohaselt võib tagasiostuõigust teostada kinnisasjade puhul kümne aasta jooksul tagasiostuõiguse tingimuse kokkuleppimisest. Seega antud juhul kuni 11.07.2015. a.

VÕS § 238 lõike 2 kohaselt tagasiostuõigusega müügilepingu puhul loetakse asi müüja poolt tagasi ostetuks müüja poolt avalduse tegemisega ostjale ning vastavalt VÕS § 238 lõikele 3 avaldus peab olema samas vormis nagu müügileping. Antud juhul tuleb avaldus vormistada notariaalses vormis. 

Vastavalt VÕS § 241 võib ostja nõuda müüjalt tema poolt ostetud asjale enne tagasiostu tehtud kulutuste hüvitamist ulatuses, mille võrra asja väärtus on kulutuste tulemusena suurenenud. Antud juhul ei ole asja väärtuse suurendamist tehtud kulud tõendatud ega kinnitatud.   

3. Otsus

3.1. Kasutada 11.07.2005 kinnistu tagasiostuõigusega müügilepingu ja asjaõiguslepingu (Jõhvi notari Tatjana Boitsova notariaalregistri nr 5718) punktis 4 sätestatud tagasiostuõigust Osaühingule ŠVESTEN (registrikood 10692602, asukoht Rahu 40, Narva) kuuluva Narvas Rahu 40a asuva kinnistu suhtes müügihinnaga 4 537 (neli tuhat viissada kolmkümmend seitse) eurot 73 eurosenti.  

3.2. Volitada linnapead Tarmo Tammiste’t allkirjastama Narva linna nimel vastav notariaalne avaldus.

4. Rakendussätted

4.1. Narva Linnavolikogu kantseleil teha käesolev otsust  teatavaks Narva Linnavalitsuse ning OÜ-le ŠVESTEN (asukoht Rahu 40-40, 20604 Narva).

4.2.  Otsus jõustub seaduses sätestatud korras.

4.3.  Otsust võib vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.

 

Mihhail Stalnuhhin

Esimees

